钦定古今图书集成/明伦汇编/氏族典/第342卷 > 刘玺
## 钦定古今图书集成/明伦汇编/氏族典/第342卷 > 刘玺

按《明外史刘玺传》：“玺字廷守，南京龙骧卫人。幼有孝
行，袭世职指挥同知，累进都指挥佥事。嘉靖初，掌江
西都司，擢参将，协同督运。玺历官自常俸外不入一
钱，时以菜刘称之。十三年，督漕总兵缺人，即擢都督
佥事任之。莅事五年，军民德之。改佥书南京前府。二
十二年，中谗被劾罢，归装萧然，书数卷而已。”